Arme riddere
Arme riddere er oprindelig restemad af gammelt hvedebrød, der er blødt op i mælk og smørstegt på panden. Der drysses kanelsukker over. Der serveres traditionelt syltetøj til.

Med tiden har denne ret vundet en status, så den også har fundet vej til at kaldes en efterret (dessert), der kan laves af nyt franskbrød. Endvidere kan indgå et pisket æg. Retten er nævnt i en dansk kogebog fra 1703.

Arme riddere findes ikke kun i Danmark; men der er små forskelle. I den amerikanske udgave, French toast, dyppes brødskiverne i piskede æg, og et andet navn er da også Eggy bread. I Tyskland har Arme Ritter været kendt i århundreder.

Referencer 

Brød
Madretter